TV7 JERUUSALEMMA UUDISED
Tänased teemad -
Lahkunud Shimon Peres oli mainekas riigimees
Iisrael hakkab Jordaaniale maagaasi tarnima
EL püüab Hamasi terroriühenduste nimistust eemaldada
Hiina raskendab oma juudikogukonna elu
Palestiinlased vihkavad endiselt juute
Söestunud kirjarulli sisu avanes kaasaegse tehnoloogiaga
TV7 Jeruusalemma Uudistest - Shalom!
Breaking Israel News kirjutab
eelmine nädal lahkunud Shimon Perese mainekast riigimehekarjäärist.
93-aastasena surnud Perese esimene avalik positsioon Iisraeli valitsuses
oli Kaitseministeeriumi asekantslerina 1952. a
ja kantsleriks oli ta 1953-59.
Toona töötas Peres väsimatult,
et äsjarajatud Iisraeli riigile ellujäämiseks vajalikke relvi hankida.
Peres arendas ka soojad suhted Prantsusmaaga,
mille eest sai Prantsusmaa kõrgeima autasu Auleegioni medali.
Prantsusmaa tõi Iisraelile ka hävitajaid
ja aitas 1958. a alustatud Dimona tuumareaktori ehitamisel.
Peres teenis riiki kaitseministri asetäitjana kuni 1965. aastani.
1969. a oli ta immigratsiooni- ja absorptsiooniministriks
ning 1970. a transpordi- ja sideministriks.
1977. a sai Peresest
ebaametlik peaministri kohusetäitja,
kui istuv peaminister Yitzhak Rabin skandaali tõttu ametist lahkus.
1984. a valimistel sündis koalitsioonivalitsus,
kus Peres teenis kaks aastat peaministrina
ja alates 1986. a välisministrina.
Välisministrina sai Peres koos Rabini ja Yasser Arafatiga
1994. a Nobeli rahupreemia
osaluse eest Oslo lepete sõlmimisel.
Pärast Rabini salamõrva 1995. a
teenis Peres seitse kuud peaministri kohusetätijana
ja kaitseministrina kuni 1996. a valimisteni.
Oma karjääri viimasel ametipostil teenis ta Iisraeli selle 9. presidendina
2007. - 2014. aastani.
The Times of Israeli teatel sõlmis Iisrael Jordaania Kuningriigiga
10 mlrd USD suuruse maagaasilepingu.
Ajaloolise lepingu järgi tarnib Iisraeli Leviathani gaasiettevõte
15 aasta jooksul oma Vahemere väljalt Jordaaniasse
ca 45 mlrd kuupmeetrit maagaasi.
Eelmisel nädalal sõlmitud lepinguga
saab Iisraelist Jordaania suurim gaasitarnija.
Leviathani moodustavad USA firma Noble Energy ja Iisraeli Delek Group
tahavad hiiglasliku Leviathani gaasivälja käiku lasta 2019. a.
Iisraeli energiaministri Steinitzi sõnul on Jordaaniaga sõlmitud gaasilepe
ülitähtis rahvuslik saavutus ja verstapost.
Leping tugevdavat Iisraeli-Jordaania ning kogu regiooni vahelisi sidemeid
ja strateegilist partnerlust.
Leviathan püüab klientideks värvata
ka Egiptust, Türgit ja Palestiina omavalitsust.
Ynet Newsi teatel
püüab Euroopa Kohus Hamasi terrorirühmituste nimistust eemaldada.
EL tahab mustast nimekirjast kaotada ka Sri Lanka rühmituse Tamil Tigers,
vaatamata Iisraeli ja Sri Lanka vastuseisule.
Euroopa Kohtu jurist, kelle nõu kohtunikud üldiselt järgivad,
soovitas äsja kohtunikel vastustada
Euroopa Nõukogu liikmesriikide madalama astme kohtu 2014. a otsust
antud terrorirühmitused sanktsiooninimistust eemaldada.
Iisrael vastas EL juristi avaldusele seoses Hamasiga
ehk Gazat valitseva palestiinlaste islamiliikumisega,
mida nii USA kui Iisrael endiselt terrorirühmituseks peavad.
Iisrael soovitas ja ootab terve avalduse avaldamist,
kuna EL juristi soovitus on vaid arvamus,
mis EL Kohust ei seo.
Iisrael on ka veendunud, et EL teeb kõik vajaliku
aktiivse terrorirühmituse Hamas jätmiseks Euroopa terrorinimistusse.
The Times of Israeli teatel
raskendab Hiina oma juudikogukonna tegevust.
Hiina võimud on viimastel kuudel sulgenud vähehaaval
Kaifengi linnas asuvad vähesed juudi ühendused.
Seetõttu peavad mõnisada juudi juurtega inimest
pühitsema, õppima ja palvetama privaatselt.
Kommunistlikus Hiinas on 5 ametlikku riigiusku:
budism, katoliiklus, islam, protestantism ja taoism.
Judaismi salliti ebaametlikult alates 1980. aastast.
Nüüd on see vaikiv heakskiit
The New York Timesi sõnul siiski mingil põhjusel tühistatud.
Veel aprillis tähistas ca 50 Kaifengi juudikogukonna liiget paasapüha,
kuid nüüd suleti kogukonna õppekeskus.
Lisaks on linnast kaotatud kõik avalikud judaismile viitavad märgid,
mahavaigistatud on rahvusvahelised juudi ühendused
ja iidse sünagoogi viimaseks jäänuseks peetud kaev
maeti kiviprügi alla.
Teadlased usuvad, et Pärsia ja Iraagi kaupmehed
rajasid Kaifengi juudikogukonna Siiditee äärde 8. või 9. sajandil.
Õitsvaim oli kogukond Mingi dünastia ajal
oma 5000 liikme, sünagoogi, rabi, haridusasutuste ja kalmistuga.
20. saj keskpaigaks polnud kogukonnast enam suurt midagi järel.
Täna on kogukonnas ca 1000 juudi juuri tunnustavat liiget.
Israel Today teatel kirjutas palestiinlasest kristlane artiklis,
et palestiinlased vihkavad endiselt juute.
Ta tsiteeris Iisraeli endise peaministri Golda Meiri kuulsat lauset,
mille järgi rahu tuleb siis,
kui araablased hakkavad oma lapsi enam armastama kui juute vihkavad.
Kirjutaja sõnul ei armasta palestiinlased ikka veel oma lapsi
rohkem kui nad Iisraeli vihkavad.
Tema sõnul johtub see palestiinlaste juhtide ja meedia
palestiina lastele suunatud vaiksest vägivallast.
Julge palestiinlasest kristlane
tõi messiaanlike juutide Kehila Newsi arvamusleheküljel näiteid selle kohta,
kuidas palestiinlaste ühiskond kasutab lapsi
sõja õhutamiseks Iisraeli vastu.
Breaking Israel News kirjutab müstilisest, söestunud kirjarullist,
mille sisu aastaid mõistatuseks oli.
Eelmine nädal suutsid arheoloogid lahendada kaasaegse tehnika abil
500-aastase, söestunud kirjarulli sisu.
Ein Gedi kirjarulli nimega pärgament leiti Surnumere kaldal asunud iidsest,
7. saj hävitatud sünagoogist 1970. a.
Kirjarull seisis seni puutumata ja avamata.
Esimesed uurimistulemused hämmastasid teadlasi.
Kirjarull sisaldas 3. Moosese raamatu kaheksat esimest salmi,
mis on varaseimad
iidsest sünagoogist, pühast laekast leitud toorakirjutised.
Ajalooline manuskript kirjutati ajaarvamise algul, 1. või 2. sajandil.
Selle iga sõna ja paragrahv on täpselt samasugused
kui täna kasutuselolevais tooratekstides.
Jeruusalemma Heebrea Ülikooli uurimustes osalenud prof Tovi sõnul
hämmastusid teadlased väga, kui märkasid,
et tekst polnud 2000 aastaga üldse muutunud.
Need olid meie tänased uudised. Shalom ja kohtumiseni!
Tõlge: Monika Jaaguri